open-index/open-wikipedia-markdown huggingface dataset:
Πρωτάθλημα καλαθοσφαίρισης Α1 εθνικής κατηγορίας ανδρών 2008-2009

Το τελευταίο πρωτάθλημα της δεκαετίας του 2000 κατέκτησε ο Παναθηναϊκός, κάνοντας ρεκόρ με πέμπτο διαδοχικό νταμπλ και ανατρέποντας στα πλέι οφ, το πλεονέκτημα έδρας που είχε αποκτήσει ο Ολυμπιακός, ο οποίος είχε τερματίσει πρώτος στην διάρκεια της κανονικής περιόδου.

## Κανονική Περίοδος
### Βαθμολογία

1 Αγων=Αγώνες, Ν=Νίκες, Η=Ήττες, ΠΥ=Πόντοι Υπέρ, ΠΚ=Πόντοι Κατά, Δ=Διαφορά

### Αποτελέσματα

## Play Off

### Προημιτελικοί (στις 2 νίκες)

### Ημιτελικοί (στις 3 νίκες)

### Τελικοί (στις 3 νίκες)
#### Μικρός Τελικός

#### Μεγάλος Τελικός

## Τελική Κατάταξη

## Παραπομπές


## Εξωτερικοί σύνδεσμοι
* ΕΣΑΚΕ, αρχείο πρωταθλημάτων

Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2008 2009
Πρωταθλημα Ελλαδος Α1 Ανδρων 2008 2009
511 Νταβίντα

511 Νταβίντα 



Ανακάλυψη

Ανακαλύφθηκε από Ρέιμοντ Σμιθ Ντούγκαν 

Ανακαλύφθηκε στις 30 Μαΐου 1903 

Χαρακτηριστικά τροχιάς

Αφήλιο 561.538.000 km  (3,754 AU)

Περιήλιο 385.946.000 km  (2,580 AU)

Ημιάξονας τροχιάς 473.742.000 km  (3,167 AU)

Εκκεντρότητα 0,185

Περίοδος περιφοράς 2.058,370 ημέρες  (5,64 χρόνια)

Μέση Ταχύτητα Τροχιάς 16,59&nbsp;km/s 

Κλίση 15,936° ως προς την Εκλειπτική 

Μήκος του ανερχόμενου σημείου 107,683° 

Όρισμα του περιηλίου 338,694° 

Φυσικά Χαρακτηριστικά

 Ακτίνα  145 km 

Μάζα 4,38 ×1019 kg

Μέση πυκνότητα 3,45 ± 1,51 g/cm3

Επιφανειακή Βαρύτητα στον Ισημερινό - m/s<sup>2</sup>

Ταχύτητα Διαφυγής - km/s

Αστρονομική περίοδος περιστροφής 0,2137235 ημέρες  (5,13 h) 

Λευκαύγεια 0,054-0,066 

Φασματικός τύπος C 

Φαινόμενο μέγεθος 9,50 ως 12,98 

Απόλυτο μέγεθος 6,22 

Θερμοκρασία


ελάχ.μέσημεγ.
  ~160 K  



Η **511 Νταβίντα** (αγγλικά: **Davida**) είναι  μεγάλος και σκοτεινός αστεροειδής της Κύριας ζώνης αστεροειδών. Ανακαλύφθηκε στις 30 Μαρτίου του 1903 από τον Ρέιμοντ Σμιθ Ντούγκαν, και πήρε την προσωρινή ονομασία **1903 LU**. Είναι ο πέμπτος σε διαστάσεις αστεροειδής με τη διάμετρο της να υπολογίζεται πως είναι 326 χιλιόμετρα, και η μάζα υπολογίζεται ότι αντιστοιχεί με το 1,6 όλης της ζώνης των αστεροειδών. Ο φασματικός της τύπος είναι C, το οποίο σημαίνει πως είναι σκουρόχρωμη και η σύστασή της είναι ανθρακούχα.

μικρογραφία|260px| Η περιστροφή της 511 Νταβίντα.

## Εξωτερικοί σύνδεσμοι
* 

Νταβιντα
Μουσείο Αεροπορίας Βελιγραδίου

Το **Μουσείο Αεροπορίας** στο Βελιγράδι ιδρύθηκε το 1957 ως το *Γιουγκοσλαβικό Αεροναυτικό Μουσείο* (*Yugoslav Aeronautical Museum* - *MJV - Muzej Jugoslovenskog Vazduhoplovstva*, σήμερα *MVB - Muzej vazduhoplovstva-Beograd*). Βρίσκεται δίπλα από το Αεροδρόμιο Νίκολα Τέσλα και στη σημερινή του μορφή άνοιξε για το κοινό στις 21 Μαΐου 1989. 

Η κύρια συλλογή στεγάζεται σε ένα αξιοπρόσεκτο αρχιτεκτονικά γυάλινο κτίριο, βασισμένο στη γεωδαιτική, με επιπλέον αεροσκάφη να εκτίθενται στον περιβάλλοντα χώρο. Το μουσείο διαθέτει περισσότερα από 200 αεροσκάφη τα οποία χρησιμοποιήθηκαν από τις Σερβικές και Γιουγκοσλαβικές αεροπορικές δυνάμεις, αεροναυτικές λέσχες και εταιρίες και περιλαμβάνουν από ανεμόπτερα μέχρι ελικόπτερα και μαχητικά αεροσκάφη. Κάποια από τα αεροσκάφη της συλλογής του μουσείου αποτελούν τα μοναδικά διασωσμένα παραδείγματα του τύπου τους, όπως το Fiat G.50. Το μουσείο διαθέτει επίσης συντρίμμια από Αμερικανικά και Νατοϊκά αεροσκάφη τα οποία καταρρίφθηκαν κατά τις συγκρούσεις της δεκαετίας του 1990, συμπεριλαμβανομένων των συντριμμιών ενός αμερικανικού αεροσκάφους στελθ F-117 Nighthawk. Επιπλέον η συλλογή διαθέτει περισσότερους από 130 αεροπορικούς κινητήρες, ραντάρ, ρουκέτες, διάφορα αεροναυτικά όργανα, περισσότερα από 20.000 βιβλία και τεχνικά ντοκουμέντα, καθώς και περισσότερες από 200.000 φωτογραφίες.

## Συλλογή
### Ανεμόπτερα

### Ελικόπτερα


Image:S-55.jpg|Sikorsky (SOKO) S-55-5
Image:Ka 25-1.jpg|Kamov Ka-25PL

### Εμβολοκινητήρια αεροσκάφη


Αρχείο:Yu Hurricane.jpg|Hawker Hurricane Mk IVRP με τα σήματα της Γιουγκοσλαβικής Πολεμικής Αεροπορίας.
Αρχείο:Yu Yak-3.jpg|Yak-3
Αρχείο:Bf109 messerschmitt.JPG|Messerschmitt Bf 109 με τα σήματα της Γιουγκοσλαβικής Πολεμικής Αεροπορίας. Αιχμαλωτίστηκε και χρησιμοποιήθηκε από τους Παρτιζάνους στη διάρκεια του Β' Παγκοσμίου  Πολέμου.
Αρχείο:P-47 YU 01.jpg|Republic P-47D Thunderbolt με τα σήματα της Γιουγκοσλαβικής Πολεμικής Αεροπορίας.
Αρχείο:Polikarpov Po 2.jpg|Polikarpov Po-2
Αρχείο:Fizir FN.jpg|Fizir FN
Αρχείο:Kraguj.jpg|Soko J-20 Kraguj
Αρχείο:Utva 213.jpg|Utva 213
Αρχείο:Yu Spitfire.jpg|Supermarine Spitfire LF Mk VC, χρησιμοποιήθηκε από τη Γιουγκοσλαβική Μοίρα της RAF.
Αρχείο:Predator uav.JPG|MQ-1 Predator
Αρχείο:F-117 canopy.jpg|Η καλύπτρα του F-117 που κατερρίφθη 27 Μαρτίου 1999.

### Αεριωθούμενα αεροσκάφη


Image:Belgr f84 thunderjet.JPG|Republic F-84 "Thunderjet"
Image:F-86D-Yu.jpg|F-86D
Image:Mig-21 yu.JPG|MiG-21F-13
Image:Airplane J-22 orao.JPG|Soko J-22 Orao Πρωτότυπο
Image:Folland Gnat YU.jpg|Folland (Fo.141) Gnat F Mk.1
Image:F-16 tail.jpg|Κάθετο σταθερό και καλύπτρα του F-16CG που κατερρίφθη στις 2 Μαΐου 1999.
Image:Caravelle yu.JPG|JAT Sud-Aviation Se.210 Caravele 


### Ραντάρ και ρουκέτες

* P-15 Termit
* SA-2

## Εξωτερικοί σύνδεσμοι

* Η επίσημη ιστοσελίδα του μουσείου 
* Η ιστορία του μουσείου από την ιστοσελίδα της Jat Airways
* Aeronautical Museum-Belgrade Επίσημη διαδικτυακή παρουσίαση του μουσείου

Βελιγραδι
Κατηγορία:Μουσεία στο Βελιγράδι
Κούρος της Τενέας

Ο **Κούρος της Τενέας** είναι αριστουργηματικό έργο γλυπτικής τέχνης της αρχαίας Ελλάδας. Βρέθηκε το 1846 στην κωμόπολη Αθίκια κοντά στο εξωκλήσι του Αγίου Νικολάου από κάτοικο της περιοχής, εκεί που ήταν η νεκρόπολη της  Τενέας και από το 1854 εκτίθεται στην Γλυπτοθήκη του Μονάχου. Αντίγραφό του βρίσκεται στο Αρχαιολογικό Μουσείο της Βασιλείας.
## Περιγραφή
Ο Κούρος είναι κατασκευασμένος από μάρμαρο της Πάρου και μάρμαρο απο τον μαρμαρά της Μ.Ασιας. Τα άκρα του βρέθηκαν διαμελισμένα, ένα τμήμα του δεξιού βραχίονα έλειπε και έχει αντικατασταθεί. Κατά τα λοιπά, πρόκειται για καλοδιατηρημένο άγαλμα. Η κεφαλή διατηρήθηκε σώα επειδή βρέθηκε μέσα σε ένα πήλινο δοχείο που το προστάτευσε επί αιώνες.

Το άγαλμα παριστάνει έναν νεανία με γυμνό σφριγηλό αθλητικό σώμα που στηρίζεται και στα δύο πόδια, ενώ το αριστερό πόδι κάνει ένα μικρό βήμα εμπρός. Το πέλμα των ποδιών ακουμπάει το έδαφος. Οι βραχίονες είναι κρεμάμενοι απολύτως συμμετρικά και τα δύο χέρια είναι σφιγμένα σε γροθιές που ακουμπάνε τους μηρούς, σαν να κρατάν κάποια λαβή. Τα μαλλιά είναι σγουρά, καλοχτενισμένα και σχηματίζουν μια πλούσια κόμη που καλύπτει το πίσω μέρος της πλάτης, ενώ μια κορδέλα τα στεφανώνει.

## Ερμηνεία
Το άγαλμα ονομάζεται επίσης «Απόλλων της Τενέας». Ο τύπος του νεανία παριστάνει την αρχέγονη μορφή του θεού Απόλλωνα, όπως ακριβώς χρησιμοποιήθηκε στην αρχαιότητα για την αναπαράσταση των ηρώων. Στην προκειμένη περίπτωση πρόκειται μάλλον για την αναπαράσταση κάποιου νεκρού, αφού βρέθηκε επάνω σε έναν τάφο στην νεκρόπολη της Τεγέας. Γι'αυτό και ο νεανίας δεν φέρει καμία ενδυμασία, έχοντας το αθλητικό σώμα του γυμνό, όπως ταίριαζε μόνο στους ήρωες.

## Καλλιτεχνική επιρροή
Αν και η όλη σύνθεση του έργου βασίζεται στην Αιγυπτιακή τέχνη, υπάρχουν βασικές ανακαινίσεις που κάνουν το έργο αυτό να ξεχωρίζει. Η γύμνια του σώματος, η ζωντάνια της στάσης και η εκφραστικότητα του σώματος είναι γνήσια ελληνικά χαρακτηριστικά, άγνωστα στην μέχρι τότε Αιγυπτιακή τέχνη. Το αμυδρό χαμόγελο του προσώπου είναι ο πρώιμος οιωνός της γλυπτικής τέχνης που έμελλε να ανθίσει στην Ελλάδα τους επόμενους αιώνες. Οι αναλογίες του σώματος και η πλαστικότητα των μυών βρίσκονται μεν στο στάδιο της εξέλιξης, αλλά παρουσιάζουν μεγαλύτερη ακρίβεια από ότι συναντάμε στα έργα της μέχρι τότε Αιγυπτιακής τέχνης.

## Ιστορική τοποθέτηση
Χαρακτηριστικό γνώρισμα της εξέλιξης των κούρων είναι εδώ το γεγονός, ότι το κενό μεταξύ των πηχών και του κορμού έχει μεγαλώσει, ενώ τα χέρια είναι σχεδόν απελευθερωμένα, αν και ακόμα πολύ κοντά στους μηρούς και συνδεδεμένα με μικρές γέφυρες. Το άγαλμα πρέπει να κατασκευάστηκε στα μέσα του έκτου αιώνα π.Χ., και προφανώς φέρει την υπογραφή κάποιου μαθητή, ή των ίδιων των εξεχόντων γλυπτών Δίποινου και Σκύλη που είχαν το εργαστήριό τους στην περιοχή της Τενέας, κάπου στις Κλεωνές, στο Άργος, στην Κόρινθο ή στην Σικυώνα.
## Πηγές
* 
* 
* 

Κατηγορία:Αρχαϊκή τέχνη
Κατηγορία:Κούροι
Κατηγορία:Γλυπτοθήκη του Μονάχου
Λουκούμι

thumb|right|240px|Αρκετές παραλλαγές λουκουμιού με εμφανή την αποξηραμένη καρύδα
thumb|right|240px|Διάφορες παραλλαγές λουκουμιών
Το **λουκούμι** (να μη συγχέεται με τον λουκουμά) είναι παραδοσιακό γλύκισμα που συναντάμε στην Ελληνική κουζίνα, καθώς και σε αρκετές ακόμη κουζίνες των Βαλκανίων, της Ανατολικής Μεσογείου και της Μέσης Ανατολής. Η ακριβής προέλευσή του δεν μπορεί να οριστεί με απόλυτη βεβαιότητα. Παρόμοιες αραβικές και περσικές συνταγές μπορούν να εντοπιστούν αρκετούς αιώνες πριν, ενώ υπάρχουν αναφορές για παρασκευή του στην Οθωμανική Αυτοκρατορία από τον 18ο αιώνα και το αρχικό του όνομα ήταν *rahat hulkum*, παραφθορά του οποίου είναι και η λέξη λουκούμι και προέρχεται από το αραβικό *rāḥat al-hulqūm*, το οποίο είναι και η τωρινή επίσημη ονομασία του στα αραβικά. Σερβίρεται σε μικρά κυβικού σχήματος κομμάτια, και συχνά περιέχει αμύγδαλο, ενώ διατίθεται σε διάφορες γεύσεις οι πιο συνηθισμένες από τις οποίες είναι το τριαντάφυλλο (κόκκινο λουκούμι), το περγαμόντο (πράσινο λουκούμι) και η μαστίχα (κίτρινο λουκούμι).

Η παραγωγή λουκουμιού, έκτοτε, έχει επεκταθεί σε διάφορα μέρη του κόσμου, αρχικά στις χώρες της Ευρώπης, της Μεσογείου και τις Αραβικές χώρες και αργότερα και σε όλες τις υπόλοιπες ηπείρους.

Στην Ελλάδα αναφέρεται ήδη από τα πρώτα χρόνια της ανεξαρτησίας του ελληνικού κράτους κατά τον 19ο αιώνα  και κατά τόπους έχουν δημιουργηθεί διαφορετικές εκδοχές που εμπλούτισαν την αρχική συνταγή. Για την παραγωγή λουκουμιών φημίζεται η Σύρος. Στις Σέρρες παράγεται ένα τοπικό είδος λουκουμιού, ο λεγόμενος ακανές, που ξεχωρίζει για την έντονη γεύση του λόγω του κατσικίσιου βουτύρου που περιέχει. Μια ακόμα χαρακτηριστική συνταγή παράγεται στην Κομοτηνή και ονομάζεται *σουτζούκ λουκούμ*.

Το μόνο προϊόν αυτού του είδους με προστατευμένη ονομασία προέλευσης είναι το κυπριακό «Λουκούμι Γεροσκήπου». Τα λουκούμια στην περιοχή της Γεροσκήπου ξεκίνησαν να παράγονται το 1895 και η διαφορετικότητα τους από παρόμοια προϊόντα εντοπίζεται στην στιβαρότητα, την ελαστικότητα και την μειωμένη γλυκύτητα.

Στην Βρετανία η πώληση λουκουμιών γνώρισε αύξηση τα τελευταία χρόνια μετά την προβολή της ταινίας *The Chronicles of Narnia: The Lion, the Witch and the Wardrobe*, καθώς είναι συνδεδεμένα με το πρώτο βιβλίο από το έργο του Κλάιβ Στέιπλς Λιούις, Τα χρονικά της Νάρνια, και τον χαρακτήρα Edmund Pevensie.

## Παραπομπές


## Εξωτερικοί σύνδεσμοι

Κατηγορία:Γλυκά
Κατηγορία:Τουρκική κουζίνα
Κατηγορία:Κυπριακή κουζίνα
Κατηγορία:Ελληνική κουζίνα
Κατηγορία:Βαλκανική κουζίνα
Κατηγορία:Εβραϊκή κουζίνα
Κατηγορία:Κουζίνα της Μέσης Ανατολής
Κατηγορία:Αραβικά επιδόρπια
Κατηγορία:Κουρδική κουζίνα
Κατηγορία:Σύρος
Κατηγορία:Τουρκικές λέξεις και φράσεις
S/2000 (1998 WW31) 1

Το **S/2000 (1998 WW<sub>31</sub>) 1** είναι το προσωρινό όνομα του δορυφόρου του μεταποσειδώνειου σώματος 1998 WW<sub>31</sub>. Η ανακάλυψή του έγινε τον Απρίλιο του 2001 από τους Christian Veillet και Alain Doressoundiram σε εικόνες που λήφθηκαν στις 21 και 22 Δεκεμβρίου 2000. Με βάση διάφορες άλλες εικόνες που είχαν ερευνηθεί από άλλους ερευνητές, επιβεβαιώθηκε ότι το σύστημα  μεταξύ αυτού και του 1998 WW31, αποτελεί ένα "διπλό σύστημα" (δηλ. η τροχιά τους βρίσκεται στο κέντρο βάρους του συστήματος των δύο, αφού επηρεάζει ο ένας τον άλλον) και βοήθησε έτσι να προσδιοριστεί η τροχιά τους. Με βάση αυτό, οι δύο αυτοί αστεροειδείς αποτέλεσαν τους πρώτους δυαδικούς της Ζώνη του Κάιπερ. 

Αρχείο:2000 (1998 WW31) 1.jpg
Αρχείο:Print.jpg

## Παραπομπές


## Εξωτερικοί σύνδεσμοι
* Wm. Robert Johnston Archive: 1998 WW<sub>31</sub> και S/2000 (1998 WW<sub>31</sub>) 1

Κατηγορία:Δορυφόροι μεταποσειδώνιων αντικειμένων
Βιρκέννα

Η **Βιρκέννα** (3ος αιώνας π.Χ.) ήταν μια από τις πέντε(Αντιγόνη από Συρακούσες 297 π.Χ., Λανάσσα από Παιονία 295 π.Χ., 281 π.Χ. κόρη του Πτολεμαίου Κεραυνού, μετά τη Βιρκέννα και τέλος μία άλλη κόρη του Αυδολέων της Παιονίας) γυναίκες του Πύρρου. Ήταν κόρη του Βασιλιά της Δαρδανίας Βάρδυλις Β΄ με καταγωγή από τη Δαρδανία της Ιλλυρίας και ήταν πριγκίπισσα. Για διπλωματικούς λόγους την παντρεύτηκε ο Πύρρος και του χάρισε τον μικρότερο από τους τρεις, (οι άλλοι δύο ονομάζονταν Αλέξανδρος και Πτολεμαίος), γιους του, τον Έλενο. Ο τελευταίος συνόδεψε σε νεαρή ηλικία τον πατέρα του στη φιλόδοξη εκστρατεία που πραγματοποίησε στην ιταλική χερσόνησο, και κατόπιν στην Πελοπόννησο.. Ήταν αδελφή του Βαρδύλι Β' και θεία του Κλείτου και η τέταρτη γυναίκα που παντρεύτηκε ο Πύρρος και η νεαρότερη σε ηλικία.

## Δείτε επίσης
*Δυναστεία των Αιακιδών
*Αρχαία Ήπειρος
*Ελληνιστική Περίοδος

## Πηγές
;Αρχαίες

;Σύγχρονες
*William Smith, *«Dictionary of Greek and Roman Biography and Mythology»*, (1870), Λήμμα: Bircenna 



Βιρκεννα
Βιρκεννα
Βιρκεννα
Κατηγορία:Βασιλικές δυναστείες της Ιλλυρίας
Πρωτάθλημα καλαθοσφαίρισης Α1 εθνικής κατηγορίας ανδρών 2007-2008

Το πρωτάθλημα της περιόδου 2007-08 κατέλαβε ο Παναθηναϊκός για έκτη συνεχόμενη φορά. Στον τελικό των Play Off επικράτησε του Ολυμπιακού με 3-2 νίκες.

## Πρωταθλητής

**Σύνθεση:** Μίλος Βούγιανιτς, Σαρούνας Γιασικέβιτσιους, Δημήτρης Διαμαντίδης, Βασίλης Σπανούλης, Αρης Ταταρούνης, Σάνι Μπετσίροβιτς, Νίκος Χατζηβρέττας, Φραγκίσκος Αλβέρτης, Κένεντι Ουίνστον, Στράτος Περπέρογλου, Μάικλ Μπατίστ, Δήμος Ντικούδης, Κώστας Τσαρτσαρής, Αντρια Ζίζιτς, Ντέγιαν Τομάσεβιτς, Νίκολα Πρκάτσιν Προπονητής: Ζέλιμιρ Ομπράντοβιτς

### Πολυτιμότερος Παίκτης (MVP)
Δημήτρης Διαμαντίδης

## Κανονική Περίοδος

1 Αγων=Αγώνες, Ν=Νίκες, Η=Ήττες, ΠΥ=Πόντοι Υπέρ, ΠΚ=Πόντοι Κατά, Δ=Διαφορά

## Πίνακας αποτελεσμάτων

## Πλέι οφ

### Play Off

### Αγώνες

* **Φάση 1-8** (πρόκριση στις 2 νίκες)

* **Φάση 1-4** (πρόκριση στις 3 νίκες)

* **Τελικοί** (στις 3 νίκες)

δ.χ.= δε χρειάστηκε

## Τελική Κατάταξη



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2007 2008
Πρωταθλημα Ελλαδος Α1 Ανδρων 2007 2008
Διαβήτης

Η λέξη **διαβήτης** μπορεί να αναφέρεται:

*Διαβήτης (ασθένεια), ιατρικός όρος
*Διαβήτης (όργανο), όργανο γεωμετρικό, ναυτιλιακό, υποτύπωσης κ.λπ
*Διαβήτης (αστερισμός)
Γρηγόρης Μάκος

Ο **Γρηγόρης Μάκος** (Αθήνα, 18 Ιανουαρίου 1987) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του μέσου.

## Καριέρα
### Σε συλλογικό επίπεδο
Ξεκίνησε από τον Γ.Σ. Ηλιούπολης, σύλλογο στον οποίο είχε αγωνιστεί παλαιότερα και ο πατέρας του. Η πρώτη του επαγγελματική εμφάνιση στην Α΄ Εθνική πραγματοποιήθηκε στις 22 Μαΐου 2004 με τον Πανιώνιο. Η συμμετοχή αυτή ήταν η μοναδική για την αγωνιστική περίοδο 2003-04. Στον Πανιώνιο συμμετείχε σε 24 αγώνες το 2004-05, σε 23 το 2005-06, πετυχαίνοντας 3 γκολ και σε 27 με 1 τέρμα το 2006-07. Την περίοδο 2009-10 ο Γρηγόρης Μάκος φόρεσε τη φανέλα της ΑΕΚ, στην οποία ήθελε να αγωνιστεί και λόγω της παρουσίας του Ντούσαν Μπάγεβιτς.

Το καλοκαίρι του 2012 μεταγράφηκε στη γερμανική Μόναχο 1860, ενώ το 2013 έγινε παίκτης της κυπριακής Ανόρθωσης Αμμοχώστου, όπου παρέμεινε δύο χρόνια. 

Τον Ιούλιο του 2015 ανακοινώθηκε η συμφωνία του με τον Παναιτωλικό, με τον οποίο υπέγραψε διετές συμβόλαιο συνεργασίας.

### Στις εθνικές ομάδες

Ο Γρηγόρης Μάκος έχει κληθεί σε όλες τις "μικρές" εθνικές ομάδες (Παίδων, Νέων, Ελπίδων). Το 2004 αγωνίστηκε με την Παίδων (2 συμμετοχές), το 2005 με τη Νέων (8 συμμετοχές), ενώ το διάστημα μεταξύ 2006-2008 υπήρξε μέλος της Ελπίδων, αγωνιζόμενος συνολικά 17 φορές, σημειώνοντας και 3 τέρματα.

Στις 5 Φεβρουαρίου 2008 έκανε το ντεμπούτο του με την εθνική Ανδρών στον νικηφόρο φιλικό αγώνα με 1-0 εναντίον της Τσεχίας, που διεξήχθη στην Κύπρο.

Υπήρξε μέλος της αποστολής που συμμετείχε στο Euro 2012 στα γήπεδα της Πολωνίας και της Ουκρανίας, αγωνιζόμενος σε δύο αγώνες, μεταξύ των οποίων και στον προημιτελικό εναντίον της Γερμανίας.

Συνολικά με τη γαλανόλευκη φανέλα αριθμεί 13 συμμετοχές, το διάστημα μεταξύ 2008-2012.

## Στατιστικά ανά περίοδο
### Σε συλλογικό επίπεδο

### Στις εθνικές ομάδες

## Παραπομπές


## Πηγές

* Η καριέρα του Γρηγόρη Μάκου στο soccerway 
* Ο Γρηγόρης Μάκος στο supersport.gr
* SuperLeague 2007-2008, εφ. SportDay, Σεπτέμβριος 2007, σελ. 27.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Μέσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μόναχο 1860
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
38083 Ραδάμανθυς

Ο αστεροειδής **38038 Ραδάμανθυς** (38083 Rhadamanthus) είναι ένα μεταποσειδώνιο αντικείμενο που ανακαλύφθηκε στις 17 Απριλίου 1999 στα πλαίσια του προγράμματος «Deep Ecliptic Survey». Το εναλλακτικό του όνομα είναι **1999 HX<sub>11</sub>**. Το όνομα του προέρχεται από τον ομώνυμο μυθικό δικαστή του κάτω κόσμου. (Ο Ραδάμανθυς ήταν γιος του Δία και της Ευρώπης και αδελφός του Μίνωα και του Σαρπηδόνα.)

Αρχικά υπήρχε η άποψη πως ο αστεροειδής βρισκόταν σε τροχιακή αντήχηση με τον Ποσειδώνα, σε αναλογία 2:3 (plutino), αλλά μετά από νεότερες μετρήσεις (Απρίλιος 2002) δεν θεωρείται τώρα ως τέτοιος. Η περίοδος της τροχιάς του, που διασχίζει αυτή του Πλούτωνα είναι περίπου 245 έτη. Το απόλυτο μέγεθος του υπολογίζεται πως είναι 9,6 και η λευκαύγεια 0,10. Η διάμετρός του υπολογίζεται μεταξύ 87 και 276 χλμ..

## Αναφορές
* "Orbit Fit and Astrometric record for 38083"
* "MPEC 2006-X45 : DISTANT MINOR PLANETS (2006 DEC. 21.0 TT)" - IAU Minor Planet Center
* "38083 Rhadamanthus (1999 HX11)" Δεδομένα
* Rhadamanthus Δεδομένα
* Orbital simulation from JPL (Java) / Ephemeris

Κατηγορία:Μεταποσειδώνια αντικείμενα
42355 Τυφών

42355 Τυφών 


Ανακάλυψη

Ανακαλύφθηκε από NEAT

Ανακαλύφθηκε στις 5 Φεβρουαρίου 2002

Χαρακτηριστικά τροχιάς

Αφήλιο 58,35 AU)

Περιήλιο 17,51 AU)

Ημιάξονας τροχιάς 37,93 AU

Εκκεντρότητα 0,538

Περίοδος περιφοράς 233,6 χρόνια

Κλίση 2,43° ως προς την Εκλειπτική 

Μήκος του ανερχόμενου σημείου 351,93° 

Όρισμα του περιηλίου 158,86° 

Δορυφόροι 1 

Φυσικά Χαρακτηριστικά

 Διάμετρος  Τυφών: 162 ±7 km, Έχιδνα: 89 ±6&nbsp;km 

Μάζα 9,5 ±0,5×1018 kg

Μέση πυκνότητα 0,36 ± 0,08 g/cm3 

Αστρονομική περίοδος περιστροφής5 h 

Λευκαύγεια0,044±0,003 

Φαινόμενο μέγεθος20,2  

Απόλυτο μέγεθος 7,25 7,7 




Ο αστεροειδής **42355 Τυφών** () είναι ένα σώμα (SDO- Scattered Disc Object) που ανήκει στη ζώνη που είναι γνωστή με το όνομα «Διασκορπισμένος δίσκος» (Scattered disc). Η ανακάλυψή του έγινε στις 5 Φεβρουαρίου 2002, στα πλαίσια του προγράμματος ΝΕΑΤ. Το προσωρινό του όνομα ήταν **2002 CR<sub>46</sub>**. Το όνομα «Τυφών» προέρχεται από το ομώνυμο μυθικό τέρας, τον Τυφώνα.

## Φυσικά χαρακτηριστικά
Με βάση παρατηρήσεις από το διαστημικό τηλεσκόπιο Σπίτζερ το 2007 υπολογίστηκε ότι το διπλό σύστημα αντιστοιχεί όσον αφορά σε μέγεθος σε ένα αστεροειδή με διάμετρο 175±15 χιλιόμετρα, εκτίμηση που στη συνέχεια βρέθηκε να είναι συνεπής με παρατηρήσεις από το διαστημικό τηλεσκόπιο Χέρσελ το 2012, όταν υπολογίστηκε αθροιστική διάμετρος 185 ±7 χιλιόμετρα. Αυτά τα δεδομένα έρχονται σε αντίθεση με παλαιότερες μετρήσεις από το Χέρσελ, όταν με διαφορετική μέθοδο υπολογίστηκε ότι η αθροιστική διάμετρος είναι 138±9 χιλιόμετρα (με λευκαύγεια 0,07-0,09).

Με βάση της παρατηρήσεις του 2012, η μέση πυκνότητα του συστήματος είναι μόλις 0,35 g/cm3, υποδεικνύοντας ότι πρόκειται για πολύ πορώδη σώματα.

## [[(42355) Τυφών I Έχιδνα]]
Το αντικείμενο προσδιορίστηκε ως διπλό το 2006 και μπορεί να χαρακτηριστεί ως ο πρώτος διπλός κένταυρος, αν ορίσουμε τους κενταύρους, με μία εκτεταμένη έννοια, ως ένα αντικείμενο σε μια ασταθή τροχιά, με περιήλιο μέσα στην τροχιά του Ποσειδώνα.

Το δεύτερο σώμα που ανακαλύφθηκε το 2006 ονομάστηκε **(42355) Τυφών I Έχιδνα** (), από το όνομα της συζύγου του Τυφώνα, Έχιδνας. Η Έχιδνα περιφέρεται γύρω από τον Τυφώνα σε απόσταση περίπου 1300 χλμ., με περίοδο 11 ημέρες. Η διάμετρός της υπολογίζεται στα 89±6 χλμ. Στο σύνολό του, το δυαδικό σύστημα υπολογίστηκε ότι έχει μάζα περίπου 9,5×1018.

## Παραπομπές


Κατηγορία:Μεταποσειδώνια αντικείμενα
Κατηγορία:Κένταυροι (Αστρονομία)
Πεπλοφόρος κόρη

Η **''Πεπλοφόρος κόρη'' της Ακροπόλεως** είναι αριστουργηματικό έργο γλυπτικής τέχνης της αρχαίας Ελλάδας. Βρέθηκε το 1886 στο Ερέχθειο της Ακρόπολης και εκτίθεται στο Μουσείο της Ακρόπολης, ενώ αντίγραφό της εκτίθεται στο αρχαιολογικό μουσείο της Βασιλείας.

## Περιγραφή
Η κόρη είναι κατασκευασμένη από μάρμαρο Πάρου. Φέρει ίχνη της αρχικής διακόσμησής της που ήταν έγχρωμη. Το άγαλμα βρέθηκε τεμαχισμένο σε τρία κομμάτια. Έχει μέγεθος λίγο μικρότερο του φυσικού. Η στάση του σώματος ακολουθεί το αρχαίο ιδανικό. Τα πόδια είναι σε στάση προσοχής. Ο δεξιός βραχίονας είναι κρεμάμενος με το χέρι σφιγμένο σε γροθιά που ακουμπάει τον μηρό. Ο αριστερός βραχίονας είναι τεταμένος, και δυστυχώς δεν διασώζεται. Η ενδυμασία της κόρης είναι ένα ιωνικό λινό πλισέ υποϊμάτιο κάτω από έναν δωρικό μάλλινο πέπλο. Η μέση της κόρης σφίγγεται από ζώνη που κουμπώνει μπροστά με τα άκρα της να κρέμονται.

Η κεφαλή και το πρόσωπο διακρίνονται από λεπτά χαρακτηριστικά και για την φυσική τους έκφραση. Η κόμη είναι διαμορφωμένη με πολλή λεπτομέρεια, ενώ μια κορδέλα στολίζει τα μαλλιά. Το χρώμα των μαλλιών πρέπει να ήταν κόκκινο, τουλάχιστον αυτό συμπεραίνουμε από τα λίγα υπολείμματα χρωστικής ουσίας που υπάρχουν. Άλλες χρωστικές που ανακαλύπτουμε στην επιφάνεια του μαρμάρου είναι το κόκκινο στα μάτια, το κόκκινο και το πράσινο στην φορεσιά, ενώ μεγάλα τμήματα της φορεσιάς, καθώς και η επιδερμίδα της κόρης είχαν το φυσικό χρώμα του μαρμάρου.

## Ερμηνεία
Οι κόρες δεν είναι αναπαραστάσεις κάποιας θεάς, αλλά νεαρές γυναικείες μορφές αφιερωμένες στη θεά Αθηνά.

## Καλλιτεχνική επιρροή
Η τεχνική είναι καθαρά ιωνική. Η διαμόρφωση των ιματίων είναι πολύ λιτή, αν και την εποχή της κατασκευής του αγάλματος αυτού η δεξιοτεχνία των γλυπτών ήταν τόσο εξελιγμένη, που κάλλιστα θα μπορούσαν να είχαν προσθέσει περισσότερες διπλώσεις. Ο δημιουργός του όμως προτίμησε τη λιτότητα για να διατηρήσει την αρχαιότερη παράδοση και να δώσει μεγαλύτερη έμφαση στις λεπτομέρειες του προσώπου.

## Ιστορική τοποθέτηση
Η κόρη βρέθηκε στα ερείπια της Ακρόπολης που καταστράφηκε το 480 π.Χ. από τους Πέρσες. Χρονολογείται στο έτος 530 π.Χ. περίπου.

## Δείτε επίσης
* Κόρες της Ακρόπολης
## Πηγές
* 
* 
* 

Κατηγορία:Κόρες
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Τεγουσιγάλπα

Η **Τεγουσιγάλπα** (,  προφορά ΔΦΑ: [teɣusiˈɣalpa]), είναι πρωτεύουσα και μεγαλύτερη πόλη της Ονδούρας. Η πόλη μαζί με τα προάστια έχει πληθυσμό σύμφωνα με εκτιμήσεις του 2005 1.250.000 άτομα. Η Τεγουσιγάλπα βρίσκεται στον νότο της χώρας σε μια οροσειρά και σε υψόμετρο 990 μ.

## Ιστορία
Η Τεγουσιγάλπα ιδρύθηκε από Ισπανούς αποίκους στις 29 Σεπτεμβρίου 1578. Πριν και μετά την ανεξαρτησία της, η πόλη ήταν κέντρο εξόρυξης χρυσού και αργύρου. Η πρωτεύουσα της ανεξάρτητης Δημοκρατίας της Ονδούρας μεταφέρθηκε αρκετές φορές από την Τεγουσιγάλπα στη διπλανή πόλη Κομαγιάγουα μέχρι τη μόνιμη εγκατάσταση στην Τεγουσιγάλπα το 1880. Η Τεγουσιγάλπα παρέμεινε σχετικά μικρή πόλη μέχρι τη δεκαετία του '70, όταν άρχισε η εσωτερική μετανάστευση από τις αγροτικές περιοχές. Στις 30 Οκτωβρίου 1998 η πόλη χτυπήθηκε από τον τυφώνα Μίτς, που κατέστρεψε μεγάλο μέρος της πόλης και άφησε πίσω 10.000 νεκρούς σε ολόκληρη τη χώρα.

## Αξιοθέατα

Μερικά απο τα τουριστικά αξιοθέατα στην Τεγουσιγάλπα είναι:

* Parque La Leona (Πάρκο που προσφέρει εκπληκτική θέα της πόλης)
* Μητροπολιτικός καθεδρικός ναός
* Villa Roy Εθνικό μουσείο
* Πρώην Προεδρικό Μέγαρο (σήμερα μουσείο)
* the Museum of National Identity (Το Μουσείο της Εθνικής Ταυτότητας)
* La Tigra (Εθνικό Πάρκο)
* Chiminikee (ένα επιστημονικό πάρκο και μουσείο για τα παιδιά)
* Η Παναγία της Suyapa

## Δείτε επίσης
* Εθνική Βιβλιοθήκη Χουάν Ραμόν Μολίνα

## Παραπομπές


## Εξωτερικοί σύνδεσμοι

* https://web.archive.org/web/20080509191616/http://www.letsgohonduras.com/tegucigalpa.html
* Διαδραστικός χάρτης της πόλης 
* Χάρτες Ονδούρας

Κατηγορία:Πόλεις της Ονδούρας
Κατηγορία:Γεωγραφία της Ονδούρας
Κατηγορία:Πρωτεύουσες της Κεντρικής Αμερικής
Όμπλαστ του Σαράτοφ

Το **Όμπλαστ του Σαράτοφ** (ρωσικά: *Сара́товская о́бласть*) είναι υποκείμενο της Ρωσικής Ομοσπονδίας, το οποίο αποτελεί μέρος του Ομοσπονδιακού Διαμερίσματος του Βόλγα. 

Διοικητικό του κέντρο είναι η πόλη Σαράτοφ. 

Συνορεύει: προς νότο — με το Όμπλαστ του Βολγκογκράντ, προς δυσμάς — με το Όμπλαστ του Βορόνεζ και το Όμπλαστ του Ταμπόφ, προς βορρά — με τα όμπλαστ της Πένζα, της Σαμάρα, της Ουλιάνοφσκ και του Αρινμπούρκ, ενώ προς ανατολάς ακολουθεί τα κρατικά σύνορα με το Καζακστάν. Το συνολικό μήκος των συνόρων του ξεπερνά τα 3.500 χιλιόμετρα.

Ιδρύθηκε στις 5 Δεκεμβρίου του 1936 με την διοικητική αναδιοργάνωση του Κράι Σαράτοφ.

## Γεωγραφία
### Γεωγραφική θέση

Το **Όμπλαστ του Σαράτοφ** βρίσκεται στο νοτιοανατολικό μέρος του Ευρωπαϊκού τμήματος της Ρωσίας, στο βόρειο μέρος της περιοχής του Κάτω Βόλγα. Από δυτικά ως τα ανατολικά η εδαφική περιφέρεια εκτείνεται σε μήκος 575 χλμ, και από τον βορρά ως τον νότο στα 330 χλμ. Μέσα από το έδαφος της διέρχεται ο ποταμός Βόλγας, ο οποίος και χωρίζει την περιφέρεια σε 2 μέρη.

### Φυσικοί πόροι

Το δυναμικό της υδροηλεκτρικής ενέργειας του όμπλαστ ανέρχεται σύμφωνα με τον *Ηλεκτρικό Σταθμό του Σαράτοφ* σε μέσο ετήσιο ρυθμό γύρω στα 5,4 δισεκατομμύρια κιλοβάτ ανά ώρα ηλεκτροενέργειας.

Ιδιαίτερη σημασία για την γεωργία παρουσιάζουν οι συνηθισμένες αλλά πολύτιμες ζώνες μαύρου εδάφους στον νότο, περισσότερο γνωστές και ως *καφέ ζώνες γόνιμου εδάφους* (Каштановые почвы).

Στην περιοχή κατά βάση υπάρχουν επαρκείς ποσότητες νερού, αφού εκτός από τον Βόλγα και τα πολυάριθμα ποτάμια είναι γνωστές και πολλές πηγές και δεξαμενές πόσιμων μεταλλικών υδάτων.

#### Πολύτιμα ορυκτά
Πετρέλαιο, φυσικό αέριο, πρώτες ύλες για τσιμέντο, φώσφορο, οικοδομικά υλικά κλπ.

## Πληθυσμός
Με δεδομένα του έτους 2006 ο πληθυσμός του όμπλαστ αποτελείται από 2608,3 χιλιάδες κατοίκους (2625,7 — 2005). Υπερισχύει ο αστικός πληθυσμός με αναλογία 73,7 %, με τον αγροτικό να φτάνει το 26,3 %.

### Σύνθεση του πληθυσμού ανά εθνικότητα

## Παραπομπές


## Σύνδεσμοι

* Αρχές του Όμπλαστ του Σαράτοφ 
* Το Όμπλαστ του Σαράτοφ στο πληροφοριακό κατάλογο «Вся Россия»
* Πληροφορίες για τις πόλεις του Όμπλαστ του Σαράτοφ
* Πολιτιστική ζωή στο Σαράτοφ

## Πηγές
Γεωγραφία Όμπλαστ του Σαράτοφ. — Саратов: «Детская книга», 1997 г.

Σαρατοφ
Ημεροσκοπείον

thumb|300 px|Ο ελληνικός αποικισμός κατά την αρχαϊκή περίοδο. Το Ημεροσκοπείον τοποθετείται πιθανώς στην επαρχία Αλικάντε της σημερινής Ισπανίας.
Το **Ημεροσκοπείον** (ή και **Ημεροσκόπιον** ή Αρτεμίσιον ή Διάνιον) ήταν αρχαιοελληνικό εμπορείο και πόλις στην Ιβηρία. Ο Στέφανος ο Βυζάντιος στα Εθνικά του αναφέρει με πηγή το δεύτερο βιβλίο του Αρτεμίδωρου (από τα «Γεωγραφούμενα») ότι ήταν πόλη των Κελτιβήρων την οποία αποίκησαν οι Φωκαείς 

Η πόλη φέρεται ότι ιδρύθηκε γύρω στο 600 π.Χ. από τους Φωκαείς ναυτικούς στα νότια της Βαλένθιας,  πάνω σε χερσόνησο. Η περιοχή αυτή κατοικείτο από την προϊστορική περίοδο και δίπλα στους λόφους βρέθηκαν λείψανα ιβηρικού οικισμού. Παρά τις ανασκαφές που διεξάγονται στην περιοχή δεν έχει επαληθευτεί η ακριβής τοποθεσία της. Αναφέρεται ως ευημερούσα πόλη το 535 π.Χ., αλλά και μετά τη ναυμαχία της Αλαλίας, το 509 π.Χ. στην πρώτη συνθήκη της ετρουσκικής τότε Ρώμης και της Καρχηδόνας.

Ο Στράβων αναφέρει το Ημεροσκοπείον και ως *Αρτεμίσιον*, διότι πάνω στο ακρωτήριο της πόλης ανεγέρθηκε ναός και άγαλμα προς τιμήν της Αρτέμιδας (της *Diana* των Ρωμαίων). Γι αυτό πιθανολογείται πως η μεταγενέστερη ρωμαϊκή αποικία *Dianium* (σημ. Dénia, στην επαρχία Αλικάντε της Ισπανίας, ιδρύθηκε στο πρώτο τέταρτο του 1ου αιώνα μ.Χ.) βρισκόταν πάνω από αυτό το φωκαϊκό εμπορείο. Ο Αβιηνός στο *[[Ora maritima]]* 476–77 την αναφέρει ακατοίκητη στα χρόνια του. 

## Παραπομπές-σημειώσεις


## Σχετική βιβλιογραφία

* 

Κατηγορία:Αποικίες της Φώκαιας
Κατηγορία:Αρχαίες ελληνικές αποικίες στην Ιβηρική Χερσόνησο
Κατηγορία:Αρχαίες πόλεις της Ισπανίας
Μαράθι Αρκιών

[αριστερά|μικρογραφία|Άποψη από το ψηλότερο σημείο του νησιού με το μικρό λιμανάκι από το Μαράθι. Απέναντι φαίνονται οι [Αρκοί και στα δεξιά ένα μέρος από το Σπαλαθονήσι.]]

μικρογραφία|Η εκκλησία του Αγίου Νικολάου, ανάμεσα από τα ερείπια του παλιού οικισμού
Το **Μαράθι** ή **Μάραθο** ή **Μάραθος** είναι νησίδα των Δωδεκανήσων και ανήκει στο σύμπλεγμα των Αρκιών. Βρίσκεται ακριβώς απέναντι από των οικισμό των Αρκιών. Το νησί αν και εξαιρετικά μικρό, με έκταση μόλις 355 στρέμματα και υψόμετρο 51 μέτρα, είναι κατοικημένο και διαθέτει έναν μικρό οικισμό στο λιμάνι. Το μεγαλύτερο μέρος του νησιού καλύπτεται από σχίνα (*Pistacia lentiscus*), καθώς και διάφορα φρύγανα. Ένα μονοπάτι οδηγεί στην εκκλησία του Αγίου Νικολάου, όπου υπάρχουν ερείπια του παλιού οικισμού.Την καλοκαιρινή περίοδο λειτουργούν στο Μαράθι, δύο ταβέρνες και κάποια ενοικιαζόμενα δωμάτια. Τον χειμώνα οι μόνοι κάτοικοι που παραμένουν είναι τρία αδέρφια, ιδιοκτήτες των καταστημάτων του νησιού.

## Παραπομπές


Κατηγορία:Βραχονησίδες της Πάτμου
Κατηγορία:Σύμπλεγμα Αρκών
Έχιδνα (δορυφόρος)

Η **Έχιδνα** () ή, όπως είναι το πλήρες όνομά της, **(42355) Τυφών I Έχιδνα** () είναι δορυφόρος του αντικειμένου Διασκορπισμένου Δίσκου 42355 Τυφών, και αποτελούν μαζί ένα διπλό σύστημα. Ονομάστηκε έτσι από το όνομα της συζύγου του Τυφώνα, Έχιδνας. Η ανακάλυψή της έγινε από τους Keith S. Noll, Harold F. Levison, W. M. Grundy και Denise C. Stephens μετά από παρατηρήσεις σε εικόνες που λήφθηκαν από το Διαστημικό Τηλεσκόπιο Χαμπλ στις 20 Ιανουαρίου 2006. Η ανακοίνωσή της έγινε στις 15 Φεβρουαρίου, ενώ έλαβε το όνομά της τον Νοέμβριο του ίδιου έτους.

Η Έχιδνα περιφέρεται γύρω από τον Τυφώνα σε απόσταση περίπου 1.600 χλμ., με περίοδο 18 ημερών. Η διάμετρός της υπολογίζεται στα 84 +16/-18 χλμ.

260px|μικρογραφία

## Αναφορές
(42355) Typhon and Echidna (23-11-2008)

Κατηγορία:Δορυφόροι μεταποσειδώνιων αντικειμένων
Πενίσκολα

Το **Πενίσκολα** (ισπανικά: *Peñíscola* [ΔΦΑ: peˈɲiskola], βαλενθιανικά: *Peníscola* [ΔΦΑ: peˈniskola]) είναι κοινότητα στην επαρχία του Καστεγιόν, Αυτονόμη Κοινότητα της Βαλένθια, Ισπανία. Βρίσκεται στην Κόστα ντελ Αθαάρ, στην Μεσόγειο, και είναι σημαντικός τουριστικός προορισμός.

## Ιστορία
Στη θέση του Πενίσκολα κατά την αρχαιότητα βρισκόταν η αρχαία ελληνική αποικία *Χερσόνησος*, στην φυλή των Εδετανών. Το όνομα Πενίσκολα είναι τοπική εκδοχή του λατινικού *peninsula*, το οποίο σημαίνει χερσόνησος. Είχε κτιστεί από την Μασσαλία και βρισκόταν μεταξύ της Ζάκανθας και της Δερτώσσας.

Μετά τους Έλληνες κατελήφθη φαίνεται από τους Καρχηδονίους και στην συνέχεια από τους Ρωμαίους, που άλλαξαν την ονομασία της σε Peninsula. Μετά περιήλθε στους Βησιγότθους και στην συνέχεια στους Μαυριτανούς, που την ονόμασαν Banáskula. Στην γλώσσα τους μεταφράζεται ως εξής: *αυτό που έχει αφθονία σε ύδωρ, είναι απόρθητο και κυκλώνεται από την γη*. Στην συνέχεια οι Ισπανοί την απελευθέρωσαν και καθιέρωσαν την τελική της ονομασία Peñíscola.

Από την ονομασία καταλαβαίνει κανείς την σπουδαιότητα του φρουρίου της πόλης ενάντια σε κάθε επιδρομέα. Επιπρόσθετα η συγχώνευση πολλών πολιτισμών στο φρούριο (ελληνικού, ρωμαϊκού, βησιγοτθικού, αραβικού και ισπανικού) σε συνδυασμό με τις φυσικές πηγές νερού το κατέστησαν αξιόλογο τουριστικό αξιοθέατο της Καταλωνίας.

## Παραπομπές


## Πηγές
* Peñíscola Tourism-Route of historical -artistic interest.
* Κωνσταντίνος Μαντινάος *Οι Πελασγοί* εκδ. Ερωδιός.

## Εξωτερικοί σύνδεσμοι
* 

Κατηγορία:Αρχαίες ελληνικές αποικίες στην Ιβηρική Χερσόνησο
Κατηγορία:Αρχαίες πόλεις της Ισπανίας
Κατηγορία:Κοινότητα της Βαλένθια
Κεντροσωμάτιο

thumb|upright=1.5|Δύο κύτταρα ποντικού στη φάση της διαίρεσης. Ορατά είναι τα χρωμοσώματα (κόκκινο), ο πυρηνικός φάκελος (μπλε) και οι μικροσωληνίσκοι (πράσινο). Δεξιά πάνω διακρίνεται το κεντροσωμάτιο. Η λευκή γραμμή αντιστοιχεί σε 5 µm.
Το **κεντροσωμάτιο** είναι κυτταρικό οργανίδιο. Στο κεντροσωμάτιο πραγματοποιείται η οργάνωση των μικροσωληνίσκων. Αναφέρεται και ως MTOC (Microtubule Organizing Center).

Τα αρνητικά άκρα των μικροσωληνίσκων (-) είναι εγκλεισμένα στο κεντροσωμάτιο, ενώ τα θετικά άκρα (+) εκτείνονται μακριά απ' αυτό. Το κύριο συστατικό του ΚΣ ειναι η γ-τουμπουλίνη.

Στα ζωικά κύτταρα υπάρχουν και δυο κεντρίδια, σε ορισμένα φυτικά κύτταρα όμως λείπουν εντελώς.

Κατά τη διάρκεια του κυτταρικού κύκλου, και συγκεκριμένα, κατα την φαση της μεσοφασης, το κεντροσωμάτιο διαιρειται (στο σταδιο G2). 

Κατηγορία:Κυτταρικά οργανίδια
Σύνοδος της Χαλκηδόνας

Η **Δ΄ Οικουμενική σύνοδος** συνεκλήθη στην Χαλκηδόνα το 451 από το αυτοκρατορικό ζεύγος Μαρκιανού και Πουλχερίας. Σε αυτήν συζητήθηκε και ήρθη μια διαφωνία, που κράτησε για μια εκατονταετία περίπου, σχετικά με την απόδοση του Χριστολογικού δόγματος: η Αλεξανδρινή, μέχρι τότε, *[[μονοφυσιτισμός|μονοφυσιτική]]* σχολή και από την άλλη η δεύτερη μεγάλη θεολογική σχολή, η Αντιοχειανή, με την *δυοφυσιτική* ορολογία. Ο αριθμός των μελών που υπέγραψε τις αποφάσεις της Συνόδου υπερέβη τους 600 επισκόπους, γεγονός που την καθιστά την πολυπληθέστερη από όλες τις προηγούμενες Οικουμενικές Συνόδους. Στις πρώτες συνεδρίες της λειτούργησε ως ανώτερο συνοδικό δικαστήριο με κύριους κατηγορουμένους τον επίσκοπο Αλεξανδρείας Διόσκορο και άλλους πρωταγωνιστές της Ληστρικής συνόδου της Εφέσου. Με την διευθέτηση του ζητήματος αυτού, οι επόμενες συνεδρίες είχαν ως θέμα τα ζητήματα πίστεως.

Η σύνοδος αποφάσισε ότι σωστότερη ορολογία του δόγματος είναι η δυοφυσιτική *εις Χριστόν εν δύο φύσεσι μετά την ένωση* χωρίς να αναιρεί την Εφεσιανή φόρμουλα *μια φύση του Θεού Λόγου σεσαρκωμένη* του 431, όπως διαμορφώθηκε από τον Αρχιεπίσκοπο Αλεξανδρείας Κύριλλο. Με την απόφαση της Χαλκηδόνας πολλές εκκλησίες αποσχίστηκαν λόγω του ότι θεώρησαν το δόγμα ως Νεστοριανικό. Αυτές είναι γνωστές ως Προχαλκηδόνιες Εκκλησίες.

## Παραπομπές


## Βιβλιογραφία
*Αθανασίου Αντωνάκης Η διδασκαλία της εν Χαλκηδόνι Δ΄ Οικουμενικής συνόδου Και ο αντιχαλκηδονισμός, Αρχαίος και σύγχρονος, Διδακτορική διατριβή, Εθνικό και Καποδιστριακό Πανεπιστήμιο Αθηνών (ΕΚΠΑ), Σχολή Θεολογική, Τμήμα Θεολογίας, 2005
*Παπαδόπουλος Στυλιανός, Η Δ' οικουμενική σύνοδος (451), Το οικοδόμημα της Χριστολογίας, περιοδικό Θεολογία, τόμος ΟΖ', τεύχος 2, Αθήνα 2006, σελ. 449-472.
*Φειδάς Βλάσιος (2015), Ομ. Καθηγητής ΕΚΠΑ, Εκκλησιαστική Ιστορία Α', Τετάρτη έκδοση, Αυτοέκδοση, σελ. 638-656, ISBN 9789609639057.

Κατηγορία:Οικουμενικές Σύνοδοι
Κατηγορία:Χαλκηδόνα
H-21 Workhorse

300px|thumb|right|H-21B "Workhorse" της Αμερικάνικης πολεμικής αεροπορίας US Air Force
Το ελικόπτερο **H-21 Workhorse** χρησίμευε για την μεταφορά εξοπλισμού ακόμη και σε πολύ χαμηλές θερμοκρασίες (πράγμα δύσκολο για τα άλλα ελικόπτερα) χάρη στον μοναδικό σχεδιασμό του. Το H-21 συνέχισε να πετάει μέχρι περίπου το 1965 μετά τον πόλεμο του Βιετνάμ, όπου αντικαταστάθηκε από το UH-1 Huey. Παρ' όλα αυτά όμως η χρήση του συνεχίζεται μέχρι σήμερα για την μεταφορά στρατιωτών στο Αφγανιστάν.

Κατηγορία:Στρατιωτικά ελικόπτερα
Αντιφών

Ο **Αντιφών** (αρχ.ελλ. , fl. περ. 400 π.Χ.) ήταν αρχαίος Έλληνας δραματικός ποιητής της Τραγωδίας. Από την αρχαιότητα το πρόσωπό του συγχέεται με αυτό του ομωνύμου αττικού ρήτορα. Έζησε για ένα διάστημα στην αυλή του τυράννου των Συρακουσών Διονυσίου του Πρεσβυτέρου, ο οποίος στα ύστερα χρόνια της τυραννίας του ασχολήθηκε με την ποίηση. Σύμφωνα με μία εκδοχή ο Αντιφών συνεργάστηκε με τον Διονύσιο στα πλαίσια αυτής της συγγραφικής του δραστηριότητας. 

Ο Διονύσιος τον καταδίκασε σε θάνατο δια αποτυμπανισμού, είτε γιατί επέκρινε τις δημιουργίες του είτε γιατί σχολίασε με σαρκαστικό τρόπο το πολίτευμα των Συρακουσών. Ο Ψευδοπλούταρχος, για τη δεύτερη εκδοχή αναφέρει το εξής ανέκδοτο: Όταν ο Αντιφών ρωτήθηκε σε κάποιο συμπόσιο ποιο είναι το καλύτερο είδος χαλκού, εκείνος απάντησε *«Εκείνο εκ του οποίου οι Αθηναίοι έφτιαξαν τα αγάλματα του Αρμοδίου και του Αριστογείτονα»*, σκώπτοντας με την αναφορά του ζεύγους των Αθηναίων τυραννοκτόνων τον ηγέτη της σικελικής πόλης.

Πέντε τίτλοι των τραγωδιών του σώζονται από τον Αριστοτέλη: *Μελέαγρος, Ανδρομάχη, Μήδεια, Ιάσων,* και *Φιλοκτήτης*.

## Παραπομπές


Κατηγορία:Αρχαίοι Έλληνες τραγικοί ποιητές
Πρέντραγκ Ντρόμπνιακ

Ο **Πρέντραγκ Ντρόμπνιακ** (σερβικά κυριλλικά *Предраг Дробњак*, λατινικά *Predrag Drobnjak*), είναι Μαυροβούνιος καλαθοσφαιριστής, γεννημένος στην πόλη Μπιγέλο Πόλιε του Μαυροβουνίου στις 27 Οκτωβρίου 1975.

## Καριέρα
Ξεκίνησε την επαγγελματική του καριέρα σε ηλικία 17 ετών το 1992 στην Παρτιζάν Βελιγραδίου, όπου αγωνίστηκε για 6 χρόνια. Μετά από ένα τριετές πέρασμα από την Τουρκία και την Εφές Πίλσεν, έκανε το άλμα στην καριέρα του αγωνιζόμενος για 4 χρόνια στο NBA. Επέστρεψε στην Ευρώπη το 2005 και κάθε χρόνο άλλαζε ομάδες, παίζοντας όμως σε δυνατά πρωταθλήματα. Την περίοδο 2009-10 αγωνίστηκε για πρώτη φορά στο ελληνικό πρωτάθλημα με την φανέλα του ΠΑΟΚ, ενώ στο δεύτερο μισό της επόμενης περιόδου συμφώνησε με τον Ηρακλή. 

### Στην εθνική ομάδα
Ο Ντρόμπνιακ αγωνίστηκε από το 1999 ως το 2004 στην εθνική ομάδα της Ομοσπονδιακής Δημοκρατίας της Γιουγκοσλαβίας / Σερβίας και Μαυροβουνίου, με κορυφαίες στιγμές την κατάκτηση των Μουντομπάσκετ 1998 και 2002, καθώς και του Ευρωμπάσκετ 2001. Αγωνίστηκε επίσης στην Ολυμπιάδα του 2000 (6η θέση) και του 2004 (11η θέση), καθώς και στο Ευρωμπάσκετ 2003 (6η θέση).

Από το 2006 είναι μέλος της εθνικής ομάδας του Μαυροβουνίου, καθώς τη χρονιά εκείνη η χώρα του αποσπάστηκε από την ομοσπονδία Σερβίας και Μαυροβουνίου.

## Παραπομπές


Κατηγορία:Μαυροβούνιοι καλαθοσφαιριστές
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές αμερικανικών συλλόγων 
Κατηγορία:Καλαθοσφαιριστές του NBA 
Κατηγορία:Καλαθοσφαιριστές Σιατλ Σούπερσονικς
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Μπεσίκτας
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ισπανικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Εθνικής Μαυροβουνίου
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Καλαθοσφαιριστές στους Θερινούς Ολυμπιακούς Αγώνες 2000
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Ευρωμπάσκετ 2001
Κατηγορία:Καλαθοσφαιριστές Ευρωμπάσκετ 2003
Κατηγορία:Παίκτες νικητές Παγκοσμίου Πρωταθλήματος FIBA
Κατηγορία:Καλαθοσφαιριστές Παγκοσμίου Πρωταθλήματος 1998
Κατηγορία:Καλαθοσφαιριστές Παγκοσμίου Πρωταθλήματος 2002
Κατηγορία:Καλαθοσφαιριστές Κλαμπ Μπάσκετ Χιρόνα
Απολλωνίδης (ποιητής)

Ο **Απολλωνίδης** (αρχ. Ελλ. ) ήταν αρχαίος Έλληνας ποιητής της Τραγωδίας. Αποσπάσματά του διέσωσαν οι Κλήμης Αλεξανδρείας και Ιωάννης Στοβαίος. Δεν είναι τίποτε γνωστό για το πρόσωπό του, αν και κατά μία άποψη, είναι πιθανό να αποτελεί το δημιουργό κάποιων από τα αποσπάσματα που εμπεριέχονται στην Ελληνική Ανθολογία υπό το όνομά του, των οποίων ο αριθμός ξεπερνά τα τριάντα.

## Παραπομπές


Απολλωνιδης
58534 Λόγος

58534 Λόγος 


Ανακάλυψη

Ανακαλύφθηκε από C. A. Trujillo, J. Chen,D. C. Jewitt, J. X. Luu

Ανακαλύφθηκε στις 4 Φεβρουαρίου 1997

Χαρακτηριστικά τροχιάς

Αφήλιο 51,153 AU

Περιήλιο 39,945 AU

Ημιάξονας τροχιάς 45,549 ΑΜ

Εκκεντρότητα 0,12304

Περίοδος περιφοράς 307,42 έτη

Μέση Ταχύτητα Τροχιάς 4,41&nbsp;km/s 

Κλίση 2,8946° 

Μήκος του ανερχόμενου σημείου 132,491° 

Όρισμα του περιηλίου 339,21° 

Συνοδός Ζωή 

Φυσικά Χαρακτηριστικά

 Διάμετρος  77 ± 18 km 

Μάζα 2,7 × 1017 kg

Μέση πυκνότητα 1,0 g/cm3

Λευκαύγεια 0,39 ± 0,17

Απόλυτο μέγεθος 6,6 



Ο **58534 Λόγος** (58534 Logos) είναι ένα από τα κλασικά αντικείμενα της Ζώνης του Κάιπερ (γνωστά και ως cubawano). Η ανακάλυψή του έγινε στις 4 Φεβρουαρίου του 1997, από το παρατηρητήριο στο Mauna Kea της Χαβάης, από τους C. A. Trujillo, J. Chen, D. C. Jewitt, και J. Luu. Το προσωρινό του όνομα ήταν **1997 CQ<sub>29</sub>**. Toν Ιούνιο του 2006 έλαβε το όνομα *5854 Λόγος*, από την ελληνική λέξη *Λόγος*, που χρησιμοποιείται ως όρος στη φιλοσοφία και στον γνωστικισμό. 

Ο 58534 Λόγος, αν και μικρός σε διάμετρο (77 ± 18 χλμ.), έχει πολύ υψηλή λευκαύγεια (0.39 ± 0.17). Το αφήλιο της τροχιάς του είναι 7604.615 Gm (50.834 AU) και το περιήλιό της είναι 5975.722 Gm (39.945 AU). Η περίοδος περιφοράς του υπολογίζεται σε 305,8 έτη.

## Ζωή
220px|μικρογραφία|αριστερά|Δύο σώματα με ελλειπτικές τροχιές και παρόμοια μάζα σε τροχιά γύρω από ένα κοινό βαρύκεντρο. Η αλληλεπίδραση του Λόγου και της Ζωής είναι παρόμοια. 
Ο 58534 Λόγος έχει και ένα ακόμα σώμα, με το οποίο σχηματίζουν ένα διπλό σύστημα. Ανακαλύφθηκε στις 17 Νοεμβρίου 2001 ύστερα από παρατηρήσεις σε εικόνες που λήφθηκαν από το Hubble Space Telescope, από τους K. S. Noll, D. C. Stephens και την ομάδα τους (Space Telescope Science Institute), που αποτελούταν από τους W. M. Grundy, J. Spencer, R. L. Millis, M. W. Buie, D. Cruikshank, S. C. Tegler, και W. Romanishin. Η ανακοίνωσή του έγινε στις 11 Φεβρουαρίου 2002.

Μετά την ανακάλυψή του έλαβε το προσωρινό όνομα *S/2001 (58534) 1*, ενώ αργότερα έλαβε το όνομα **(58534) Λόγος I Ζωή** (58534 Logos I Zoe), από την ελληνική λέξη *Ζωή*. Περιφέρεται με τον Λόγος γύρω από ένα κοινό βαρύκεντρο με ημιάξονα τροχιάς 8010 ± 80 χλμ., σε 312 ± 3 ημέρες με εκκεντρότητα 0,45 ± 0,03. Η διάμετρός του εκτιμάται πως είναι 66 χλμ. και η μάζα του (0,15 ± 0,02) × 1018 kg.

## Τροχιά
[220px|μικρογραφία|αριστερά|Η Τροχιά του 58534 Λόγου (γκρι) σε σύγκριση με αυτή του [Πλούτωνας (πλανήτης νάνος)|Πλούτωνα (πορτοκαλί) και του Ποσειδώνα (μπλε).]]

## Παραπομπές


## Αναφορές
* "Orbit Fit and Astrometric record for 58534" Δεδομένα τροχιάς με βάση την μέθοδο Gary Bernstein
* IAUC 7824
* IAUC 7906
* 58534 Logos (1997 CQ29) Στοιχεία τροχιάς και άλλες πληροφορίες

Κατηγορία:Μεταποσειδώνια αντικείμενα
Καρβοξυαμινομεθανικό οξύ

Το **καρβοξυαμινομεθανικό οξύ** ή **καρβοξυαμινοφορμικό οξύ** είναι ένα ασταθές μη πρωτεϊνικό αμινοξύ. Σε αυτό η αμινομάδα παρεμβάλλεται μεταξύ δυο (2) καρβοξυλίων.

## Παραγωγή

1. Με επίδραση αμινομεθανικού οξέος σε αλομεθανικό οξύ:


HOOCNH_2 + XCOOH \xrightarrow{} HOOCNHCOOH + HX



2 Με υδρόλυση κυαναμινομεθανονιτρίλιου:


NH_3 + 2NaOX \xrightarrow{-2NaOH} NHX_2 \xrightarrow[-2NaX]{+2NaCN} NCNHCN \xrightarrow{+4H_2O} HOOCNHCOOH + 2NH_3



## Χημικές ιδιότητες και παράγωγα

1. Ιονισμός:


HOOCNH_2^+COOH \stackrel{+OH^-}{\overrightarrow\longleftarrow} HOOCNH_2^+COO^- +H_2O \stackrel{+OH^-}{\overrightarrow\longleftarrow} HOOCNHCOO^- +H_2O \stackrel{+OH^-}{\overrightarrow\longleftarrow} {}^-OOCNHCOO^- +H_2O


* Σε υδατικά διαλύματα:
# Για pH1 ιονίζεται η αμινομάδα.
# Για pH=pI ιονίζονται και η αμινομάδα και η μια καρβοξυλομάδα.
# Για pH>pKa2 και pH3 ιονίζεται η μια καρβοξυλομάδα.
# Για pH>pKa3 και η δεύτερη.

2. Εστεροποίηση:


HOOCNHCOOH \stackrel{-H_2O}{\overrightarrow\longleftarrow} HOOCNHCOOR \stackrel{+ROH}{\overrightarrow\longleftarrow} ROOCNHCOOR + H_2O



3. Επίδραση αλκυλοαλογονιδίων:


HOOCNHCOOH + RX \xrightarrow{} HOOCN(R)COOH + HX



4. Επίδραση ακυλοαλογονιδίων:


HOOCNHCOOH + RCOX \xrightarrow{} HOOCN(OR)COOH + HX



5. Αναγωγή με LiAlH4 ή NaBH4:


HOOCNHCOOH + LiAlH_4 \xrightarrow{} HOCH_2NHCH_2OH + LiAlO_2



6. Επίδραση καρβενίων. Π.χ. μεθυλενίου:


HOOCNHCOOH + CH_2N_2 \xrightarrow{hv}  \frac{2}{5} HOOCNHCOOCH_3 + \frac{1}{5} HOOCN(CH_3)COOH + N_2 + \frac{2}{5} H_2NCOOH + \frac{2}{5}  οξαοξιράνιο


7. Αυτοδιάσπαση:


HOOCNHCOOH \xrightarrow{} 2CO_2 + NH_3



## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

Κατηγορία:Μη πρωτεϊνικά αμινοξέα
5145 Φόλος

μικρογραφία|Η τροχιά του αστεροειδούς 5145 Φόλος
Ο **5145 Φόλος** είναι ένας αστεροειδής που ανήκει στην κατηγορία των Κενταύρων. Η τροχιά του είναι έκκεντρη, με το περιήλιο να είναι λιγότερο από αυτό του Κρόνου και το αφήλιο μεγαλύτερο από αυτό του Ποσειδώνα. Από το 764 π.Χ. δεν έχε μία ορισμένη αστρονομική μονάδα, κάτι που συμβαίνει μέχρι το 5290. Πιστεύεται πως ο Φόλος ήταν ένα αντικείμενο της Ζώνης του Κάιπερ.

Ανακαλύφθηκε από τον Ντέιβιντ Ραμπίνοβιτς στις 9 Ιανουαρίου 1992, στα πλαίσια του προγράμματος του Πανεπιστημίου της Αριζόνα *[[Spacewatch]]*, και πήρε το όνομά του από τον κένταυρο Φόλο, αδελφό του Χείρωνα από τον οποίο έχει πάρει το όνομά του ο αστεροειδής 2060 Χείρων. Το προσωρινό του όνομα ήταν **1992 AD**.

Ο 5145 Φόλος ήταν ο δεύτερος αστεροειδής κένταυρος που ανακαλύφθηκε και γρήγορα παρατήρησαν πως το χρώμα του ήταν κόκκινο, κάτι που του έδωσε το ψευδώνυμο «Big Red» («Μεγάλος Κόκκινος»). Το χρώμα εικάζεται πως προέρχεται από οργανικές ενώσεις στην επιφάνειά του. Η σύνθεση της επιφάνειάς του έχει υπολογιστεί από το φάσμα συντελεστή ανάκλασης, χρησιμοποιώντας δύο διαχωρισμένα συστατικά (με μία μέθοδο βάση της θεωρίας Hapke): σκούρος άμορφος άνθρακας και ένα μείγμα πάγου ύδατος, πάγου μεθανόλης, ολιβίνη, και σύνθετων οργανικών ενώσεων (tholins). Το τμήμα του σκούρου άνθρακα χρησιμοποιήθηκε για να ταιριάξει με την χαμηλή λευκαύγεια του αστεροειδή.

Αντίθετα με τον 2060 Χείρων, δεν έχει δείξει σημάδια δραστηριότητας ως κομήτης.

Η διάμετρός του εκτιμάται πως είναι 185 ± 16 χλμ. 

## Παραπομπές


## Αναφορές
*  - Δεδομένα.
*  - Διάφορες μετρήσεις αντικειμένων της Ζώνης Κάιπερ.
*  (Solex 10)
*  SOLEX 
* Orbital simulation από το JPL (Java) / Ephemeris

## Εξωτερικοί σύνδεσμοι
* 

Φόλος
Πρόεδρος του Κιριμπάτι

Ο **Πρόεδρος του [[Κιριμπάτι]]** είναι αρχηγός κράτους και αρχηγός της κυβέρνησης στη νησιωτική χώρα.  Η τοπική του ονομασία είναι ***Beretitenti*** στη γλώσσα I-Kiribati

Έπειτα από τις γενικές εκλογές, με τις οποίες οι πολίτες εκλέγουν τα μέλη του κοινοβουλίου, τα μέλη επιλέγουν  "όχι λιγότερους από 3 ούτε περισσότερους από 4 υποψηφίους" για την προεδρία. Κανένα άλλο πρόσωπο δεν μπορεί να κατέλθει ως υποψήφιος. Στη συνέχεια ο πρόεδρος εκλέγεται από τους πολίτες του Κιριμπάτι μεταξύ των υποψηφίων.

Ο Πρόεδρος απονέμει το σημαντικότερο μετάλλιο της Ένωσης Προσκόπων της χώρας.

Σημερινός πρόεδρος είναι ο Τανέτι Μαμάου, ο οποίος ορκίστηκε στις 11 Μαρτίου 2016.

## Κατάλογος προέδρων
Πρώτος πρόεδρος της ανεξάρτητης χώρας ήταν ο Γερέμια Ταμπάι, ο οποίος υπηρέτησε δύο φορές, την πρώτη από το 1979 έως το 1982 και την δεύτερη από το 1983 έως το 1991.  

## Τελευταίες εκλογές

## Δείτε επίσης
*Αντιπρόεδρος του Κιριμπάτι

## Παραπομπές


*
Προεδρο
Κωνσταντίνος Ροδοκανάκης

Ο **Κωνσταντίνος Ροδοκανάκης** (Χίος 1635 &ndash; Άμστερνταμ 1685) γεννήθηκε στη Χίο και ήταν μέλος της βυζαντινής αρχοντικής οικογένειας Ροδοκανάκη, γεγονός που συνετέλεσε στο να τύχει καλής παιδείας: Σπούδασε Χημεία και Ιατρική στο Πανεπιστήμιο της Οξφόρδης. Μετά τις σπουδές του εγκαταστάθηκε στο Λονδίνο και αναμείχθηκε στις πολιτικές διενέξεις της εποχής, τασσόμενος υπέρ του βασιλιά Καρόλου Β΄ της Αγγλίας, προς τον οποίο μάλιστα αφιέρωσε και μία ποιητική συλλογή του. Στη συνέχεια, αφού οι ικανότητές του εκτιμήθηκαν, προσλήφθηκε ως προσωπικός ιατρός και χημικός του Καρόλου Β΄, αλλά και του επόμενου βασιλιά, Ιακώβου Β΄, τον οποίο και ακολούθησε όταν αυτός εξορίσθηκε στο Παρίσι.

Οι πρωτογενείς πηγές συμφωνούν ότι ο Ροδοκανάκης υπήρξε επιστήμονας και λόγιος μεγάλης αξίας. Πολλές από τις εργασίες του βρίσκονται σήμερα στο Βρετανικό Μουσείο του Λονδίνου. Ιδιαιτέρως εξαίρεται η συμβολή του στην καταστολή της μεγάλης επιδημίας πανώλης που έπληξε το Λονδίνο το έτος 1664. Κατά την επιδημία εκείνη, όπως λέγεται, ο Κωνσταντίνος Ροδοκανάκης επινόησε δικό του φάρμακο για τη νόσο. Εξέδωσε επίσης πολλές ιατρικές πραγματείες που κυκλοφόρησαν στην Ευρώπη σε επανειλημμένες εκδόσεις, όπως η *Περί πανώλους θεραπεία*, μια πραγματεία που εκδόθηκε το 1665. Αξιόλογες θεωρούνται επίσης οι φιλολογικές του μελέτες και το ποιητικό-λογοτεχνικό του έργο.

Ο Άμαντος χαρακτηρίζει τον Κωνσταντίνο Ροδοκανάκη ως *«ιδιόρρυθμον `Ελληνα λόγιον, όστις ηδυνήθη να καταλάβει εξέχουσαν θέσιν εν Αγγλία, κατά τον 17ον αιώνα»*.

## Πηγές
* *Νεώτερον Εγκυκλοπαιδικόν Λεξικόν* «Ηλίου», τ. 16, σελ. 666-667
* Γκιάλας, Αθανάσιος: *Η ελληνική ιατρική και οι Έλληνες ιατροί από της Αλώσεως μέχρι της Εθνεγερσίας*, Αθήναι 1979, σελ.55

## Παραπομπές


Κατηγορία:Έλληνες ιατροί του 17ου αιώνα
Κατηγορία:Οικογένεια Ροδοκανάκη
Κατηγορία:Έλληνες χημικοί